
REPUBLICA  MOLDOVA

CONSILIUL  RAIONAL  SÎNGEREI

PREȘEDINTELE  RAIONULUI                            

	Secretara Consiliului raional



PROIECT DE DECIZIE nr. ____
din „___” ____________ 2026             
Cu privire la conferirea Titlului onorific  „Cetățean de Onoare” 
al raionului Sîngerei (post-mortem)
Avînd în vedere: Nota de fundamentare”Cu privire la conferirea Titlului onorific „Cetățean de Onoare” al raionului (post-mortem), în conformitate cu art. 43 alin.(2) 46 alin.(1) al Legii nr. 436/2006 privind administrația publică locală, art. 20, 21, 23 alin. (2),  lit.(g) al Legii cu privire la actele normative nr.100/2017, Regulamentul privind conferirea Titlului onorific „Cetățean de Onoare” al raionului Sîngerei, aprobat prin decizia Consiliului raional nr. 8/17 din 18.11.2010 cu modificările ulterioare,Demersul consilierilor din 29.10.2026, 
 Consiliul raional,                                               
D E C I D E:
1. Se conferă Titlul onorific „Cetățean de Onoare” al raionului Sîngerei (post-mortem), dlui Chiril ȘUȘU - antrenor de fotbal și antrenor emerit din Republica Moldova.
 
2. Președintele raionului dl Cristian CAINARIAN va înmâna succesorului legal, adeverința “Cetățean de Onoare” al raionului Sîngerei în cadrul unei festivități solemne.

3. Responsabilă de executarea prezentei decizii se desemnează Secția Administrație Publică din cadrul Aparatului Președintelui raionului Sîngerei.

4. Monitorizarea realizării deciziei în cauză, se pune în sarcina Comisiei consultative pentru Învăţământ, cultură, sport, tineret, ocrotirea sănătăţii, problemele sociale, turism şi culte 
(dna Alina TABARCEA).
5. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.
PREȘEDINTE 
Cristian CAINARIAN
______________________
	CONTRASEMNAT/ÎNTOCMIT
Secretară  a Consiliului raional
Mihaela LUCA
________________

INIȚIAT:
Consilier raional

Gheorghe CAZACU ___________

	COORDONAT
Şefă Secție Juridică și Resurse Umane 
Oxana  TABARCEA
______________

	Secretara Consiliului raional



Nr. _____________
din „____” ______________ 2026

	  Secretară 
   a Consiliului raional	
    Mihaela LUCA

	  De acord şi dispun elaborarea  
                                        proiectului de decizie
                                         PREŞEDINTE
                                        Cristian CAINARIAN




NOTĂ DE FUNDAMENTARE
Cu privire la conferirea Titlului Onorific  
„Cetățean de Onoare” al  raionului Sîngerei 

	1.  Denumirea sau numele autorului şi, după caz, a/al participanţilor la elaborarea proiectului actului normativ

	   Proiectul de decizie Cu privire la conferirea Titlului Onorific  „Cetățean de Onoare al raionului Sîn-gerei” (post-mortem), este inițiat  de către  consilierul  raional: Gheorghe CAZACU,  și elaborat de către dna Mihaela Luca - Secretara Consiliului raional Sîngerei.

	2.   Condiţiile ce au impus elaborarea proiectului actului normativ

	 Chiril Șușu (17 iulie 1950 – 22 octombrie 2026) - model de dăruire profesională pentru copii și fotbal, a fost un cunoscut antrenor de fotbal și antrenor emerit din Republica Moldova și băștinaș din raionul Sîngerei, satul Chișcăreni.  A descoperit fotbalul în perioada studiilor la școala din satul Lazo (actualmente Chișcăreni), sub îndrumarea cadrelor didactice, inclusiv a profesorului Mihail Zadnipru. În anii de liceu a fost inclus în echipa de seniori a gospodăriei colective „Lenin”. În 1967, la vârsta de 17 ani, a făcut parte din lotul care a participat la turneul final al primelor Jocuri Rurale de Tineret, la Florești. A activat o viață întreagă ca antrenor la Școala Sportivă „Dumitru Atanasov” din orașul  Sângerei și a fost secretar general al Asociației de fotbal din raionul Sângerei. Dl Chiril Șușu a fost un  antrenor Emerit al Republicii Moldova. Dumnealui a deținut titlul de „Lucrător Emerit în domeniul culturii fizice și sportului din Republica Moldova” (conferit prin Ordinul Ministerului Educației și Cercetării nr. 1717 din 30 decembrie 2021). În timp, a fost apreciat și cu gradul didactic superior și titlul de Eminent al învățământului public. Totodată a fost decorat și cu Ordinul de Merit al Federației Moldovenești de Fotbal.
Regretatul Chiril ȘUȘU, a îndrumat generații de copii și fotbaliști, printre care foști internaționali precum Emil Caras, Iurie Tabarcea, Vadim Bolohan și Petru Ojog, dar și echipa „Spicul” din Chișcăreni în campionatul Moldovei (Divizia B).
Activitatea profesională:
Anul 1972-  este angajat în funcția de profesor de Educație fizică la Școala medie  Sîngerei(astazi Gimnaziul ”Anton Crihan”), unde a activat până în anul 2007.  Din 1972 a evoluat pentru echipa „Vierul” din localitate, participantă în grupa a doua a campionatului RSS Moldovenești. În sezonul următor, după retragerea unor veterani ai echipei, Chiril Șușu a preluat banderola de căpitan al formației „Vierul”, asumându-și un rol important în organizarea jocului și reprezentarea colectivului. A jucat la „Vierul” până în 1978. Începând cu anii 1970, activitatea sa principală s-a concentrat asupra formării tinerilor fotbaliști. Ca profesor de educație fizică la Școala Medie nr. 2, a organizat și antrenat echipe de elevi, participând la competiții republicane ale clubului „Portarul”.
În 1973, echipa „Steluța”, antrenată de Chiril Șușu, a obținut locul al III-lea la turneul final republican al clubului „Portarul”, la categoria mare de vârstă.
În 1978, după participarea la fazele avansate ale Cupei „Iuri Gagarin”, și-a încheiat activitatea în echipa principală a localității. A continuat să fie implicat în fotbal la nivel raional.
În 1977, echipa a câștigat Cupa republicană de iarnă-primăvară „Iuri Gagarin” și turneul grupei a doua a campionatului RSS Moldovenești. Aceste rezultate au contribuit la promovarea echipei în prima divizie republicană, începând cu sezonul 1978.
A evoluat ulterior la echipa „Aist” a Asociației Agroindustriale „Moldvinprom” din Lazovsk, cu care a obținut clasări fruntașe și titlul de campion raional în 1982.
În 1975, „Steluța” a câștigat turneul republican la categoria mică și a participat la competiția unională „Mingea de piele”, la Voronej. Aceeași generație a ocupat locul al II-lea în 1976, la categoria mijlocie, și locul al IV-lea în 1977, la categoria mare. Dintre elevii acestei generații s-au remarcat Iurie Bologan, Nicolae Bostan și Ion Nasii, ulterior laureați ai competițiilor de seniori.
În 1979 și 1980, „Steluța” a câștigat succesiv competiții republicane la categoriile mică și mijlocie, participând ulterior la turnee unionale la Baku și Harkov. În 1982, formația s-a clasat pe locul al IV-lea la etapa republicană a categoriei mari. Dintre fotbaliștii formați s-a remarcat Emil Caras, viitor component al echipei naționale a Moldovei; din aceeași generație au făcut parte Ion Balan, Gheorghe Cazacu și Iurie Cucereavîi.
Grad didactic superior. În baza Ordinului nr. 900 din 15.07.2019, lui Chiril Timofeevici Șușu i-a fost acordat gradul didactic superior, confirmat ulterior prin Ordinul nr. 391 din 10.07.2024. Aceste calificări atestă recunoașterea competențelor sale profesionale în domeniul educației și al pregătirii sportive. În anul 2016, Federația Moldovenească de Fotbal i-a conferit „Ordinul pentru Merite”. Cu ocazia aniversărilor de 70 și 75 de ani, a fost distins cu diplome comemorative ale Federației.Meritele sale au fost recunoscute în repetate rânduri de conducerea raionului, de școala sportivă și de Asociația Teritorială de Fotbal Sîngerei, în cadrul căreia a îndeplinit timp de mulți ani funcțiile de secretar și membru al Comitetului Executiv.
Studii superioare de specialitate a obținut în anul 1988, absolvind Facultatea de Educație Fizică a Institutului Pedagogic de Stat ”Ion Creangă” din Chișinău.
Pe lângă contribuția sa sportivă și didactică, Chiril Șușu s-a implicat în păstrarea memoriei fotbalului raional. A pus la dispoziția celor care documentau istoria fotbalului fotografii de arhivă, diplome, medalii și informații despre generații de sportivi. A contribuit inclusiv la valorificarea materialelor referitoare la Mihail Bologan și la începuturile echipei de fotbal din Chișcăreni din anii 1940–1950.
Prin activitatea de fotbalist, profesor, antrenor și organizator sportiv, Chiril Timofeevici Șușu a contribuit substanțial la dezvoltarea fotbalului și a educației sportive din raionul Sîngerei. Rezultatele elevilor săi, distincțiile obținute și implicarea în viața sportivă a comunității constituie temeiuri pentru examinarea propunerii de conferire, post-mortem, a titlului de „Cetățean de onoare al raionului Sîngerei”. Deținerea gradului didactic superior, acordat în 2019 și confirmat în 2024, constituie o recunoaștere suplimentară a profesionalismului său.

	3. Obiectivele urmărite și soluțiile propuse

	· Promovarea valorilor  în dezvoltarea domeniului sportului,  în special în raionul Sîngerei; 
· Promovarea și recunoașterea meritelor deosebite și a performanțelor sportive obținute la nivel local,național și internațional;
· Aprecierea contribuției la promovarea și dezvoltarea sportului în comunitate;
· Susținerea și promovarea valorilor sportive,a disciplinei,perseverenței și spriritului de echipă;
· Evidențierea rezultatelor remarcabile obținute în competițiile sportive;
· Recunoașterea contribuiției la formarea și educarea niulor generații de sportivi.

	4.  Analiza impactului de reglementare

	   Proiectul de decizie nu înregistrează careva impacturi și este întemeiat în conformitate cu prevederile 43 alin. (2), art. 46 alin. (1) al Legii nr. 436/2006 privind administrația publică locală, art 20, 21, 23 alin. (2) lit. (g) al Legii cu privire la actele normative nr. 100/2017, Regulamentul privind conferirea Titlului onorific „Cetățean de Onoare” al raionului Sîngerei, aprobat prin decizia Consiliului raional nr. 8/17 din 18.11.2010 cu modificările ulterioare, Demersul consilierilor raionali din 29.10.2026

	5.   Compatibilitatea proiectului actului normative cu legislația UE

	   Nu este aplicabil

	6.   Avizarea și consultarea publică a proiectului actului normativ

	   Necesită avizul comisiilor consultative de specialitate ale Consiliului raional Sîngerei. Va fi publicat, pe pagina oficială web a Consiliului raional. 

	7.   Concluziile expertizelor 

	   Nu este aplicabil

	8.   Modul de încorporare a actului în cadrul normativ existent 

	   Prezentul proiect nu necesită modificarea sau elaborarea unor acte normative noi.

	9.   Măsurile necesare pentru implementarea prevederilor proiectului actului normativ 

	   Nu este aplicabil



	INIȚIAT:
[bookmark: _GoBack] Consilier raional

Gheorghe CAZACU _______


	ÎNTOCMIT:
Mihaela LUCA
Secretară a Consiliului raional
_________________

